7. ΒΑΣΙΛΙΚΟΝ ΔΙΑΤΑΓΜΑ της 15 Αυγ./19 Σεπτ. 1923 Περί κανονισμού εκμεταλλεύσεως των Σ.Ε.Κ. Δια του κανονισμού τούτου, εκδοθέντος βάσει του άρθρ. 36 εδάφ. 2 Ν.Δ. 4/5 Ιουν. 1923, ορίζονται γενικοί και ειδικοί όροι μεταφοράς επιβατών, αποσκευών και εμπορευμάτων, ήτοι τα καθήκοντα του προσωπικού, αι υποχρεώσεις του κοινού, ο τρόπος λύσεως διαφορών και υποβολής παραπόνων, αι ευθύναι της σιδηροδρομικής υπηρεσίας κλπ. Το άρθρ. 69 του Κανονισμού τούτου ετροποποιήθη δια της υπ’ αριθ. 13072 της 31 Μαΐου/7 Ιουν. 1951 αποφάσεως Υπουργού Συγκοινωνιών περί αποζημιώσεως Σ.Ε.Κ. εκ ζημιών επερχομένων εις το υλικόν των συνεπεία του φορτίου. 